b'\n_START_ARTICLE_\nTengoku to jigoku\n_START_SECTION_\nTrama\n_START_PARAGRAPH_\nLa hist\xc3\xb2ria comen\xc3\xa7a quan l\'executiu Kingo Gondo (Mifune) arriba a casa seva i anuncia a la seva fam\xc3\xadlia que est\xc3\xa0 en disposici\xc3\xb3 de prendre el control de la companyia en la qual treballa, la "National Shoe Company", comprant la participaci\xc3\xb3 majorit\xc3\xa0ria. Per\xc3\xb2 aquella mateixa nit rep una trucada telef\xc3\xb2nica i alg\xc3\xba li diu que ha segrestat al seu fill i exigeix una gran quantitat de diners pel seu alliberament. Sorprenentment, el fill de Gondo apareix; el segrestador ha raptat per error al fill del xofer en el seu lloc. Aix\xc3\xb2 no canvia l\'actitud del segrestador, que segueix exigint els diners o matar\xc3\xa0 al nen. Gondo haur\xc3\xa0 de decidir si usar la seva fortuna per fer-se amb l\'empresa o b\xc3\xa9 per salvar al nen i acabar en la ru\xc3\xafna.\n_START_SECTION_\nValoraci\xc3\xb3 i llegat\n_START_PARAGRAPH_\nEl 1968 apareixia una cr\xc3\xadtica de la pel\xc2\xb7l\xc3\xadcula al Washington Post; Paul Attanasio va dir que "\xc3\xa9s, en certa manera, la pe\xc3\xa7a complement\xc3\xa0ria de Tron de sang \xe2\x80\x93 \xc3\xa9s Macbeth, si Macbeth s\'hagu\xc3\xa9s casat millor. La pel\xc2\xb7l\xc3\xadcula comparteix els rigors de la construcci\xc3\xb3 de Shakespeare, l\'exploraci\xc3\xb3 simb\xc3\xb2lica i hist\xc3\xb2rica, el ritme que fa que la hist\xc3\xb2ria s\'expandeixi org\xc3\xa0nicament en la ment._NEWLINE_Kurosawa va ser el primer a inserir un detall en color dins d\'una pel\xc2\xb7l\xc3\xadcula en blanc i negre, recurs que seria imitat posteriorment per altres directors. Francis Ford Coppola ho faria a Rumble Fish, o Steven Spielberg a La llista de Schindler._NEWLINE_El guionista de c\xc3\xb2mics Mark Millar es va inspirar en part en l\'argument d\'aquesta pel\xc2\xb7l\xc3\xadcula per a l\'inici de la trama argumental d\'\xc2\xa0Enemic de l\'Estat en la s\xc3\xa8rie de c\xc3\xb2mics Wolverine.'